د افغانی سرې میاشتې له لوری پچیراګام کې د کډوالو سروې پیل شوه. نن دوشنبه د روان سپوږمیز کال د رجب المرجب میاشتې په ۴مه نېټه د افغانی سرې میاشتې له لوری د ننګرهار ولایت په پچیراګام ولسوالۍ کې له پاکستانه د تازه راستنېدونکو کډوالو۴۰۰ کورنیو سروې پیل شوه. د یادونې وړ ده، څو ورځې وړاندې د افغانی سرې میاشتې له لوری د ننګرهار په ګوشته او له هغې څه موده وړاندې په نازیان او دربابا ولسوالیو کې هم د کډوالو سروې تر سره شوې وه.